**Costas**

**Mo shiopa áitiúil**

Cén costas atá ar na hearraí seo a leanas i do shiopa áitiúil? Scríobh costas na n-earraí síos sna spásanna cuí. Ansin, faigh amach cén costas atá ar na hearraí céanna i siopa áitiúil do pháirtnéara. Cé acu an siopa is costasaí?

Cén cheist a beidh ag teastáil uait?

|  |  |  |
| --- | --- | --- |
|  | **Mo shiopa áitiúil** | **Siopa áitiúil mo pháirtnéara** |
| **arán gairleoige** |  |  |
| **mála mór prátaí** |  |  |
| **málaí tae** |  |  |
| **builín aráin** |  |  |
| **lítear de bhainne** |  |  |
| **buidéal uisce** |  |  |

**……………………………………….….**MC900014896[1]**…………………………………………**

**Costas**

**Mo shiopa áitiúil**

Cén costas atá ar na hearraí seo a leanas i do shiopa áitiúil? Scríobh costas na n-earraí síos sna spásanna cuí. Ansin, faigh amach cén costas atá ar na hearraí céanna i siopa áitiúil do pháirtnéara. Cé acu an siopa is costasaí?

Cén cheist a beidh ag teastáil uait?

|  |  |  |
| --- | --- | --- |
|  | **Mo shiopa áitiúil** | **Siopa áitiúil mo pháirtnéara** |
| **arán gairleoige** |  |  |
| **mála mór prátaí** |  |  |
| **málaí tae** |  |  |
| **builín aráin** |  |  |
| **lítear de bhainne** |  |  |
| **buidéal uisce** |  |  |

**Costas**

**Bialann na Seamróige (A)**

Tá tú ag obair i mBialann na Seamróige. Caithfidh tú an biachlár a chríochnú. Tá praghsanna in easnamh. Tá an t-eolas ag freastalaí eile. Cuir glaoch air agus cuir ceisteanna air chun an biachlár a líonadh isteach i gceart.

**Bialann na Seamróige**

Cupán caife €\_\_\_\_\_

Cupán tae €2.50

Gloine uisce €2.00

Gloine bainne €\_\_\_\_\_

Gloine beorach €3.00

Gloine fíona €4.00

Ceapaire feola €\_\_\_\_\_

Ceapaire sailéid €\_\_\_\_\_

Cáca beag €\_\_\_\_\_

Caca mór €5.50

Uachtar reoite €\_\_\_\_\_

**Costas**

**Bialann na Seamróige (B)**

Tá tú ag obair i mBialann na Seamróige. Caithfidh tú an biachlár a chríochnú. Tá praghsanna in easnamh. Tá an t-eolas ag freastalaí eile. Cuir glaoch air agus cuir ceisteanna air chun an biachlár a líonadh isteach i gceart.

**Bialann na Seamróige**

Cupán caife €2.50

Cupán tae €\_\_\_\_\_

Gloine uisce €\_\_\_\_\_

Gloine bainne €2.00

Gloine beorach €\_\_\_\_\_

Gloine fíona €\_\_\_\_\_

Ceapaire feola €4.00

Ceapaire sailéid €3.50

Cáca beag €2.50

Caca mór €\_\_\_\_\_

Uachtar reoite €3.00

**Costas**

**Sa teach tábhairne, sa chaife agus sa bhaile**

**Léigh na comhráite seo a leanas le do pháirtnéirí.**

1. **Sa teach tábhairne**

|  |
| --- |
| **Freastalaí:** Cad ba mhaith libh?  **Custaiméir:** Dhá phionta Guinness agus gloine sú oráiste le do thoil.  **Freastalaí:** Cinnte, ar mhaith leat leac oighir sa sú oráiste?  **Custaiméir:** Ba mhaith, go raibh maith agat.  **Freastalaí:** Seo dhuit. Sin €9.50 le do thoil.  **Custaiméir:** Seo dhuit, fiche Euro.  **Freastalaí:** ‘Bhfuil caoga cent agat?  **Custaiméir:** Tá, cinnte. Seo dhuit.  **Freastalaí:** Agus deich Euro duitse. Go raibh maith agat.  **Custaiméir:** Go raibh maith agat féin. Sláinte! |

1. **Sa chaifé**

|  |
| --- |
| **Freastalaí:** Fáilte romhaibh. Cad ba mhaith libh?  **Custaiméir:** Beidh dhá cappuccino againn agus cáca beag amháin le do thoil.  **Freastalaí:** Cinnte. Nóiméad amháin.  **Custaiméir:** Beimid thall anseo.  **Freastalaí:** Go breá.  ....................................................................................................................  **Freastalaí:** Anois, seo daoibh.  **Custaiméir:** Go raibh maith agat. An bille, le do thoil.  **Freastalaí:** Cinnte… Sin ocht caoga, le do thoil.  **Custaiméir:** Anois, seo duit. Go raibh maith agat.  **Freastalaí:** Ná habair é. |

**Costas**

**Sa teach tábhairne, sa chaifé agus sa bhaile**

**ar lean**

1. **Cuairteoirí sa bhaile**

|  |
| --- |
| **Nóra:** Tá tart orm anois, tá mé chun caife a dhéanamh. An mbeidh cupán caife agaibh?  **Éilís:** Beidh tae agamsa, le do thoil  **Sarah:** Ba mhaith liomsa cupán caife, le do thoil.  **Nóra:** Le siúcra agus bainne?  **Éilís:** Bainne agus siúcra domsa.  **Sarah:** Caife dubh gan siúcra domsa, más é do thoil é.  **Nóra:** Ar mhaith libh píosa cáca leis sin?  **Sarah:** Níor mhaith, go raibh maith agat, níl aon ocras orm.  **Éilís:** Ba mhaith liomsa, go raibh maith agat. Píosa beag.  **Nóra:** Seo daoibh.  **Sarah & Éilís:** Go raibh maith agat.  **Nóra:** Fáilte romhaibh! |

**d. Léigh agus freagair na ceisteanna seo a leanas:**

1. An bhfuil aon fhoclóir sna comhráite gur mhaith leat a fhoghlaim?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Conas a ólann tú
   1. do thae? Le\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. do chaife? Le \_\_\_\_\_\_\_\_\_\_\_\_\_\_\_\_\_\_\_\_\_\_
2. Cathain is féidir leat úsáid a bhaint as an bhfoclóir seo?
3. Sa chéad chomhrá dúirt an custaiméir *sláinte*? An dtuigeann tú cad is brí le *sláinte*? Cad a deirtear i do theanga dhúchais?

**Treoracha don mhúinteoir**

**Costas Labhairt**

**Le múineadh**

Ceist a chur cé mhéad atá rud éigin agus ag freagairt na ceiste sin; an bille a lorg.

**Moltaí**

1. Téigh siar ar na bunuimhreacha leis an rang, an uair seo ag comhaireamh Euro:

Euro amháin, dhá euro, trí euro....deich euro

* Scríobh ar an gclár nó ar thréshoilseán iad nó oscail an sleamhnán **Euro** sa taispeántas PowerPoint **Gníomhaíochtaí Labhartha**.

* Iarr ar fhoghlaimeoirí éagsúla na huimhreacha a léamh amach ceann ar cheann. Múin *caoga cent* don rang.
* Bíodh praghsanna eile ullmhaithe agat le scríobh ar an gclár, réidh ar thréshoilseán nó oscail an sleamhnán **Costas** sa taispeántas PowerPoint **Gníomhaíochtaí Labhartha.** Iarr ar na foghlaimeoirí na praghsanna seo a léamh amach os ard.
* Múin don rang conas ceist a chur faoi chostas ruda:

*Cé mhéad atá air sin? / Cé mhéad atá ar chupán caife?*

* Oscail an sleamhnán **Cé mhéad atá ar…?**  sa taispeántas PowerPoint **Gníomhaíochtaí Labhartha**.
* Nocht an chéad íomhá agus an chéad phraghas. Cuir an cheist *Cé mhéad atá ar chupán tae?* ar chúpla foghlaimeoir. Nuair a thugann an foghlaimeoir deireanach ar chuir tú an cheist air freagra, iarr air an cheist chéanna a chur ar an duine in aice leis. Lean an nós seo leis na híomhánna agus na praghsanna ar fad go dtí go bhfuil na foghlaimeoirí compordach leis an bhfoclóir agus an struchtúr seo.
* Roinn an rang i mbeirteanna. Tabhair cóip den bhileog **Costas - Mo shiopa áitiúil** do gach foghlaimeoir.
* Scríobhfaidh siad síos costas na n-earraí atá luaite ar an ngreille sna spásanna cuí. Ansin, cuirfidh Duine A ceisteanna ar Dhuine B faoi chostas na n-earraí céanna ina shiopa áitiúil. Scríobhfaidh Duine A na praghsanna a luann Duine B ar a ghreille. Ansin, cuirfidh Duine B ceisteanna ar Dhuine A faoi chostas na n-earraí céanna ina shiopa áitiúil. Scríobhfaidh Duine B na praghsanna a luann Duine A ar a ghreille. Nuair atá na praghsanna ar fad ag an mbeirt acu freagróidh siad an cheist seo: *Cé acu an siopa is costasaí?* Abair leo gan a bheith buartha faoi phraghas ceart na n-earraí. Is leor meastachán.
* Téigh timpeall an ranga fad is atá na foghlaimeoirí i mbun na gníomhaíochta. Éist go géar leo. Ceartaigh aon bhotúin a thugann tú faoi deara. Má thagann botúin choitianta chun cinn téigh siar ar na pointí sin leis na rang ina iomlán.
* Ceartaigh an ghníomhaíocht trí iarraidh ar fhoghlaimeoirí éagsúla praghas na n-earraí ina siopaí féin agus siopaí a bpáirtnéirí a léamh amach.
* Roinn an rang i mbeirteanna arís. Tabhair cóip den bhileog **Costas - Bialann na Seamróige (A)** d’fhoghlaimeoir amháin agus tabhair cóip den bhileog **Costas - Bialann na Seamróige (B)** don fhoghlaimeoir eile i ngach grúpa.
* Mínigh na treoracha ag barr na bileoige do na foghlaimeoirí. Tá siad ag obair i mBialann na Seamróige agus caithfidh siad an biachlár a chríochnú. Tá roinnt mhaith de na praghsanna in easnamh. Ar dtús, cuirfidh Duine A glao ar Dhuine B chun na praghsanna a fháil uaidh. Beidh comhrá iomlán acu mar shampla:

*Foghlaimeoir A: Dia duit. Conas atá tú? Tá mé ag obair anocht. Cé mhéad atá ar…? Go raibh míle maith agat. Ádh mór srl.*

* Ansin, cuirfidh Duine B glao ar Dhuine A agus na praghsanna a fháil uaidh. Beidh comhrá iomlán acu arís. Déan cleachtadh ar na ceisteanna seo ar dtús leis na foghlaimeoirí:

*Cé mhéad atá ar chupán caife agus cáca beag, le do thoil?*

*Cé mhéad atá ar chupán tae agus ceapaire feola, le do thoil?*

*Cé mhéad atá ar dhá chupán tae agus dhá cháca bheaga?*

*Cé mhéad atá ar ghloine fíona agus uachtar reoite?*

*Cé mhéad atá ar ghloine fíona agus gloine beorach*?

*Cé mhéad atá ar dhá ghloine fíona, le do thoil?*

* Téigh timpeall an ranga fad is atá na foghlaimeoirí i mbun na gníomhaíochta ag cabhrú leo más gá agus ag éisteacht leo. Ceartaigh aon bhotúin a thugann tú faoi deara.
* Ceartaigh an ghníomhaíocht trí na ceisteanna thuasluaite a chur ar na foghlaimeoirí.
* Múin an méid seo a leanas do na foghlaimeoirí.

*Custaiméir: An bille le do thoil.*

*Freastalaí: Cinnte! Seo dhuit!*

*Custaiméir: Nóiméad amháin seo duit*

* Roinn an rang i ngrúpaí de thriúr. Déan iarracht daoine nach raibh ag obair le chéile go dtí seo a chur ag obair le chéile.
* Ag baint úsáide as an mbileog **Costas - Bialann na Seamróige** iarr orthu rólghníomhaíocht ghearr a dhéanamh ag baint úsáide as an bhfoclóir ar fad atá clúdaithe sa rang, go hairithe an chuid dheireanach *An bille le do thoil.* Glacfaidh foghlaimeoir amháin ról an fhreastalaí agus beidh an bheirt eile mar chustaiméirí. Iarr orthu úsáid a bhaint as beannachtaí ag tús na rólghníomhaíochta agus ag an deireadh chomh maith.
* Téigh timpeall an ranga ag éisteacht leo. Ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar ghrúpa nó dhó a rólghníomhaíocht a dhéanamh os comhair an ranga.
* Tabhair cóip den bhileog **Costas - Sa teach tábhairne, sa chaifé agus sa bhaile** do gach duine sa rang.
* Mínigh do na foghlaimeoirí gur comhráite difriúla iad, ceann amháin sa teach tábhairne, ceann eile sa chaifé agus ceann eile sa bhaile. Déan agallamh (a) a chleachtadh os ord leis an rang.
* Nuair atá roinnt cleachtaidh ranga déanta ar an agallamh, roinn an rang i mbeirteanna, A agus B; Duine A ag glacadh ról an fhreastalaí agus Duine B ról an chustaiméara. Ba cheart dóibh na róil sin a chleachtadh le chéile. Ansin bogfaidh lucht B deiseal chun cleachtadh (sa ról céanna) le duine nua. Nuair atá go leor cleachtaidh déanta acu sna róil sin, ba cheart dóibh róil a mhalartú; Lucht A ról an chustaiméara a ghlacadh agus Lucht B ról an fhreastalaí.
* Ansin déan cleachtadh ar agallaimh (b) agus (c) ar an dóigh céanna. Abair leo ceist a chur ort má tá deacrachtaí cumarsáide nó tuisceana acu. Iarr orthu úsáid a bhaint as an bhfoclóir a clúdaíodh i d**Topaic 7: Scileanna agus Buanna.**
* Nuair a bheidh cleachtadh déanta acu ar na comhráite difriúla déan plé ar na ceisteanna ag bun an leathanaigh leis na foghlaimeoirí go háirithe ar cathain a bhainfidh siad úsáid as an bhfoclóir a clúdaíodh sa rang. Tabhair moltaí dóibh más gá – ag an sos i lár an ranga nó sa bhaile má tá páistí acu atá ag foghlaim Gaeilge chomh maith.
* Dean plé ansin ar an gceist dheireanach. An dtuigeann na foghlaimeoirí an bheannacht? Ar chuala siad an bheannacht riamh? Cad a deirtear ina dteangacha dúchais? Cum comhrá ranga ar an ábhar seo agus tabhair spreagadh do gach foghlaimeoir páirt a ghlacadh sa chomhrá.

Moltar na gníomhaíochtaí seo a nascadh leis an mbileog **Fógra do Chaife an Róis (Éisteacht)** nó leis an ngníomhaíocht **Bíodh bia agat liom!** sna gníomhaíochtaí **An Banc Teanga.**

**Freagraí**

**Bialann na Seamróige**

Cupán caife €2.50

Cupán tae €2.50

Gloine uisce €2.00

Gloine bainne €2.00

Gloine beorach €3.00

Gloine fíona €4.00

Ceapaire feola €4.00

Ceapaire sailéid €3.50

Cáca beag €2.50

Caca mór €5.50

Uachtar reoite €3.00